ועדת הפנים והגנת הסביבה, כנסת 20, פרוטוקול מספר 549, 2018-01-29 13:00

יואב קיש: צהרים טובים, אני פותח את הישיבה.

יואב קיש: על סדר היום מינוי חברים בוועדות משנה.

יואב קיש: אני אקרא הכול ונצביע על זה כמקשה אחת.

יואב קיש: זה בהתאם לסעיף 109(א) לוועדות משנה.

יואב קיש: יש לנו ועדת משנה לביטחון פנים, ששם צריך לבחור יושב-ראש, כי דודי התחלף ואני נבחר ליושב-ראש.

יואב קיש: להוסיף את חברי הוועדה, יואב בן-צור, בצלאל סמוטריץ, תמר זנדברג ויעל גרמן.

יואב קיש: יש לנו ועדת משנה לכבאות והצלה, בראשות חברת הכנסת נאוה בוקר, שהיא עדיין חברה, ואנחנו רוצים להוסיף את חבר הכנסת חמד עמאר, חבר הכנסת אכרם חסון וחבר הכנסת טלב אבו עראר.

יואב קיש: אלה החברים שמצטרפים לוועדה.

יואב קיש: יש לנו ועדת משנה לבדיקת סוגיות תכנון וסביבה במפרץ חיפה, ששם היושב-ראש הוא חבר הכנסת אכרם חסון, וחברי הוועדה הם נאוה בוקר, יעקב אשר, יעל גרמן ויעל כהן-פארן.

יואב קיש: ועדה אחרונה היא ועדת משנה לעניין תכנון ובנייה ברשויות הדרוזיות, בראשות חבר הכנסת חמד עמאר, שכבר היה בתפקיד הזה, וחברי הוועדה: יעקב אשר, נאוה בוקר, יעל כהן-פארן וזוהיר בהלול.

יואב קיש: קודם כול, אני רוצה לומר גם לחמד עמאר וגם לאכרם חסון, שלא יצא לי לעבוד אתכם עדיין פה בוועדה, אבל הבנתי שאתם תוספת כוח חשובה ומשמעותית בעשייה השוטפת, ולא סתם כל אחד מכם מוביל ועדת משנה בתחום אחר.

יואב קיש: קודם כול, אני מצפה לעבוד בשיתוף פעולה מלא, וממני בוודאי תקבלו את כל הגיבוי, אתם יודעים את זה.

יואב קיש: נאוה בוקר, בדיוק הצטרפת אלינו.

יואב קיש: אני אומר גם לנאוה.

יואב קיש: אני רואה אתכם כחברי הכנסת היותר פעילים מבין חברי הכנסת בוועדת הפנים.

יואב קיש: יש גם אחרים, אבל בפירוש אתם מובילים את התחומים שבחרתם בראשות ועדת המשנה.

יואב קיש: אני אקרא את ועדת המשנה לכבאות והצלה בראשות חברת הכנסת נאוה בוקר.

יואב קיש: חברי הוועדה הם חמד עמאר, אכרם חסון וטלב אבו עראר.

יואב קיש: יש עוד מישהו?

נאוה בוקר: לא.

נאוה בוקר: שלושה.

יואב קיש: יש פה באמת צוות מחברי הוועדה שאני שמח עליו, שמוכנים ורוצים להיות פעילים ולתת כתף לעבודה הכול-כך חשובה של הוועדה.

יואב קיש: נשאר לי רק לאחל לכולנו המשך פעילות פורייה ועשייה מבורכת למען אזרחי מדינת ישראל.

נאוה בוקר: תודה רבה.

אכרם חסון: תודה רבה.

חמד עמאר: תודה רבה.

יואב קיש: מישהו רוצה להגיד משהו?

חמד עמאר: קודם כול, אני רוצה לאחל לך בהצלחה.

חמד עמאר: עקבתי אחרי העבודה שלך בוועדת הכנסת.

חמד עמאר: אני מאמין שתביא את הידע והניסיון שצברת שם לכאן, לוועדה.

חמד עמאר: בוועדת הפנים יש נושאים חשובים מאוד מאוד שנוגעים לכל אזרח ואזרח במדינת ישראל, לכן אני רוצה לאחל לך בהצלחה.

נאוה בוקר: אנחנו מצטרפים.

חמד עמאר: אני רוצה לאחל לחבר'ה בהצלחה בוועדות המשנה שלהם.

חמד עמאר: אני מקווה שבוועדת המשנה שאני עומד בראשה נמשיך לקדם את כל נושא התכנון והבנייה במגזר הדרוזי.

חמד עמאר: שוב תודה על זה שהבאת את הנושא הזה מהר מאוד לוועדה, כדי שנתחיל לעבוד ונקדם את הנושאים שחשובים לכולנו.

יואב קיש: הסיבה לכך שהיו הרבה מאוד החלפות של חברים בוועדות ולא עשו סדר ברישום.

יואב קיש: ניצלנו את ההזדמנות שהחלפתי את דודי ועשינו רגע סדר בעניין.

יואב קיש: אני מאוד שמח שהעניין הושלם.

יואב קיש: אני מעלה להצבעה את הרכבי ועדות המשנה, כולל הבחירה שלי בביטחון פנים וגם חברים בוועדות המשנה הנוספות.

יואב קיש: מי בעד, שירים את ידו.

יואב קיש: בעד – פה אחד

יואב קיש: ההחלטה התקבלה.

אכרם חסון: בהצלחה.

חמד עמאר: בהצלחה.

יואב קיש: תודה.

יואב קיש: בניגוד לישיבה הקודמת, שהיתה "קצת" יותר סוערת, עכשיו זה רגוע.

יואב קיש: תודה רבה לכולם.

יואב קיש: הישיבה סגורה.